PARLAMENTUL ROMÂNIEI




	Comisia pentru agricultură, silvicultură, industrie alimentară şi servicii specifice
	                                       Bucureşti, 04.03.2015
                                      Nr. 4c-4/102


Către,  

Comisia pentru mediu şi echilibru ecologic
AVIZ

asupra propunerii legislative pentru modificarea 
Ordonanţei de Urgenţă a Guvernului nr.57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă pentru modificarea Ordonanţei de Urgenţă a Guvernului nr.57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice, transmisă cu adresa nr. Pl.x 62 din  9 februarie 2015  şi înregistrată sub                        nr.4c-4/57/17.02.2015.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.817/14.07.2014, a avizat favorabil propunerea legislativă sus menţionată.

Senatul, în şedinţa din 12 februarie 2015, a respins propunerea legislativă supusă dezbaterii.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea Ordonanţei de Urgenţă a Guvernului nr.57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice, în şedinţa din  3 martie 2015. 

În urma dezbaterilor, membrii comisiei au hotărât în unanimitate de voturi avizarea negativă  a propunerii legislative supusă dezbaterii.
 În raport cu obiectul şi conţinutul său, proiectul de lege face parte din categoria legilor ordinare.

             VICEPREŞEDINTE, 


                      SECRETAR,

              Dr. Liviu HARBUZ

                                Costel ŞOPTICĂ

Consilier, Ioana Gota

